**PÕLLUSERVA PIKUPERE**

Maailmas on palju päkapikke ja päkapikuperesid. Mõni elab metsas, mõne kodu on karjamaa ääres, aga mõni on elama asunud põllu servale tuulte kätte.

Ühes põlluäärses tares elas Põlluserva pikupere oma kahe tragi lapsega. Pere elasid kaks luure-päkapikust venda – Sinipikk ja Punapikk.

Millised need luure-päkapikud siis luurele minnes välja nägid?

Punapikk oli õige tragi päkapikk. Ta oli pikka kasvu ja pikkade jalgadega. Et laste järgi luurates külm ei hakkaks, peab olema soojalt riides. Punapikul oli peas punane müts, millel oli sinine tutt. Kaelas kandis ta ema kootud sini- punase- valge triibulist salli. Selga pani ta alati punase, nelja valge nööbiga jope. Sügava lume eest kaitsesid teda pikad paksud, punased, alt kummidega püksid. Pükste peale oli firmamärk „Puna“. Kõige rohkem armastas ta oma halle vilte, millele ema oli peale tikkinud lume-helbed. Käes kandis ta lamba-villast kootud halle labakuid.

Sinipikk oli Punapiku vastand. Ta oli rahuliku olemisega, lühike ja pisut ümar päkapikk. Talle meeldis kanda sinist mütsi, millel oli punane tutt. Kaela ümber oli mässitud pikk valge- sini- punase triibuline sall. Tema jopet ei kandnud. Tema lemmik oli helesinine, nelja valge nööbiga kasukas, mille taskutest paistsid alati välja kommid. Kasukaga sobisid kokku paksud tume-sinised sõrm-kindad. Jalas kandis ta pakse hele-sinised poolde säärde ulatuvaid vati-pükse. Eriti uhke oli ta oma saabaste üle- need olid pruuni värvi, põlvedeni ulatuvad nöör-saapad.

Nii nad käivadki laste akende taga piilumas.

* **Joonista jutu põhjal Punapikk ja Sinipikk võimalikult täpselt.**
* **Mis neil on sarnast?**